Exqrch/javanese-Komodo-pixelgpt huggingface dataset:
Filem punika dipunsutradarani Matt Ogens, dhedhasar skénario anggitanipun piyambak, sesarengan kaliyan Kyle Lierman
Ingkang maragani filem punika antawisipun Jacob Lofland, Sophie Kennedy Clark, Patrick Schwarzenegger, lan James Bloor
"Go North" dipunbabar ing surya 13 Januari 2017 déning Gunpowder & Sky dan Orion Pictures
Ingkang dipundhapuk minangka juru musik ing filem inggih punika Greg Kuehn sesarengan kaliyan Josh Gold lan Jay Thames
Matt Ogens lan Kyle Lierman sayuk karya nyerat skénario filem punika
Para juru paraga ingkang kajibah maragani filem punika antawisipun Jacob Lofland, Sophie Kennedy Clark, Patrick Schwarzenegger, lan Atif Hashwi
James Bloor ugi nyawiji salajengipun
Pandamelan filem kawiwitan ing surya 21 Juli 2015 mundhut papan panggènan wonten Detroit, Michigan
Gunpowder & Sky ngedum filem punika winatesan ing sapérang gedhong biyoskup ing Amérikah Sarékat lan nyawisaken ugi awujud video on demand, ing surya 13 Januari 2017.
Golden Exits Golden Exits inggih punika filem sandhiwara saking Amérikah Sarékat-Yunani ingkang kadamel ing taun 2017
Filem punika dipunsutradarani Alex Ross Perry ingkang ngrangkep minangka panganggit skénario
Ingkang maragani filem punika antawisipun Emily Browning, Adam Horowitz, Mary Louise Parker, Jason Schwartzman, Chloë Sevigny, lan Analeigh Tipton
"Golden Exits" pikantuk pangurmatan ingkang dipun-giyaraken kapisan wonten pahargyan Sundance Film Festival surya22 Januari 2017
Ing wulan Mèi 2016 wonten pawartos bilih Alex Ross Perry sampun rampung anggènipun nganggit skénario lan badhé ngayahi minangka sutradara filem sesarengan Emily Browning, Adam Horowitz, Mary-Louise Parker, Lily Rabe, Jason Schwartzman, Chloë Sevigny, lan Analeigh Tipton ingkang kapracaya maragani filem punika
Filem punika pikantuk pangormatan ingkang dipun-giyaraken kaping pisan nalika pahargyan Sundance Film Festival surya 22 Januari 2017
Kajawi punika, filem punika ugi dipun-giyaraken ing adicara Berlin International Film Festival.
Guardians (filem) Guardians (Rusia: Защитники "Zaschitniki") punika filem superhero saking Federal Ruslan ingkang kadamel ing taun 2017
Filem punika dipunsutradarani sutradara saking Russian-Armenia, Sarik Andreasyan
Ingkang maragani filem punika antawisipun Sebastien Sisak, Anton Pampuchniy, Sanzhar Madiev, Alina Lanina, Valeria Shkirando, lan Stanislav Shirin
"Guardians" nyariyosaken babagan satunggal tim superhero Soviet ingkang dipunripta samangsa Payudan Adhem
Saben karakter protagonis superpower mratandhani kakiyatan lan tradhisi rakyat Uni Soviet
Pandamelan filem punika kawiwitan ing surya 27 April 2015 mundhut papan panggènan ing Moscow, sawatawis pantepan pratélan para paraga kalaksanan sadéréngipun, Panggènan sanès ingkang kaagem minangka pamundhutan gambar antawisipun Moscow Oblast lan Crimean Peninsula, dipunpungkasi ing surya 14 Juli 2015
Setunggalipun filem candkakan kanthi sesirah "Guardians 2" sampun karacnang déning Turbo Films
Kanthi latar wingking Payudan Adhem, satunggalipun organisasi winadi kanthi aran "Patriot" ngempalaken satunggalipun tim saking sapérang superhero, minangka ngupados ngembangaken DNA sekawan pribadi, jumbuh kaliyan gegayuhan saperlu nglindhungi ibu pertiwi saking rongrongan supernatural
Tim punika kalebet sapérang anggota dewan saking Uni Soviet, sawatawis saben tiyang punika ndhelikaken jati dhirinipun.
Bad Moms Bad Moms inggih punika filem sandhiwara kumedhi saking Amérikah Sarékat ingkang kadamel taun 2016
Filem punika dipunsutradarani Jon Lucas lan Scott Moore ingkang ngrangkep minangka panganggit skénario
Ingkang maragani filem punika antawisipun Mila Kunis, Kristen Bell, Kathryn Hahn, Jay Hernandez, Annie Mumolo, Jada Pinkett Smith, lan Christina Applegate
Pandamelan filem kawiwitan ing surya 11 Januari 2016 di New Orleans
"Bad Moms" dipungiyaraken kaping pisan ing surya 19 Juli 2016 wonten New York City lan dipunbabar sesarengan kanggé sagung pamirsa kang surya 29 Juli 2016 déning STX Entertainment
"Bad Moms" nampi panampèn ingkang warni-warni saking para pamirsa lan juru kritik, lan kasil ngempalaken arta dumugi $179 yuta, nglumantaraken filem punika minangka filem kapisan damelanipun STX Entertainment ingkang kasil ngempalaken arta langkung saking $100 yuta ing salebetipun nagari
Ing surya 30 April 2015 wonten pawartos bilih Jon Lucas lan Scott Moore katetepaken minangka sutradara satunggalipun filem kumedhi ingkang nyariyosaken babagan satunggalipun tiyang èstri, nanging dèrèng dipunparingi sesirah, dhedhasar skénario anggitanipun kekalih wau
Bill Block saking Block Entertainment lan Raj Brinder Singh saking Merced Media Partners sampun ngrancang badhé ngayahi jejibahan minangka juru damel filem punika, sesarengan Judd Apatow lan Josh Church lumantar Apatow Productions, sawatawis punika Merced Media ugi nyengkuyung ragatipun
Leslie Mann sampun kadhapuk minangka paraga baku
Filem punika filem kapisan ingkang dipundamel déning Bill Block lumantar Block Entertainment sasampunipun medal saking QED International
Paramount Pictures numbas hak pangeduman filem punika ing surya 8 Mèi 2015
Filem punika ugi dipunsebaraken kanthi internasional, dipunpawartosaken rikala Festival Film Cannes 2015
Ing surya 1 Juni 2015, Mann lan Apatow mratélakaken medal saking proyek filem punika amargi wontenipun bentrokan kagiyatan
Ing surya 26 Oktober 2015 kalaporaken bilih Paramount ugi medal saking proyek filem punika, lan gantosipun inggih punika STX Entertainment badhé ngecakaken pangeduman kanggé para pamirsa ing wewengkon Amérikah Sarékat
Mila Kunis, Christina Applegate, lan Kristen Bell mratélakaken sumadya nyengkuyung filem punika minangka juru paraga baku, sawatawis punika Suzanne Todd badhé dados juru damel sesarengan Block
Ing surya 11 Januari 2016, Jada Pinkett Smith lan Kathryn Hahn ugi ndhèrèk nyawiji ing filem, sesarengan Smith ingkang maragani minangka pacanganipun Applegate, lan Hahn ingkang maragani minangka ibu
Salajengipun wonten pawartos bilih Oona Laurence sampun sagah nyengkuyung filem punika
Ing wulan Mèi 2015, Paramount netepaken wanci pambabaran surya 15 April 2016, nanging dipunéwahi dados pada Juli 2015
STX Entertainment lajeng numbas hak pangeduman filem punika, lan wonten susulan bilih pambabaranioun badhé ditindakaken ing surya 19 Agustus 2016, ngéwahi wanci pambabaran filem "The Space Between Us" ing surya 19 Juli 2016.
Before the Flood (filem) Before the Flood inggih punika filem dokumènter saking Amérikah Sarékat ingkang kadamel ing taun 2016, nyariyosaken babagan éwah-éwahan mangsa
Filem punika dipunsutradarani Fisher Stevens awujud sayuk karya pandamelan antawisipun Stevens, Leonardo DiCaprio, James Packer, Brett Ratner, Trevor Davidoski, lan Jennifer Davisson Killoran
Martin Scorsese ngayahi jejibahan minangka juru damel palaksana
DiCaprio naté ngendika ing surya 9 September 2016 nalika pahargyan Toronto International Film Festival, bilih satunggalipun filem dokumenter saweg dipunwiwiti pandamelanipun ing surya 30 Oktober 2016 lumantar National Geographic Channel
Minangka péranganing lelabetan National Geographic, filem dokumènter punika dipunédharaken kanthi gratis miyos sawnèh piranti
Kajawi DiCaprio, para tokoh ingkang nyengkuyung filem dokumenter punika antawisipun Barack Obama, Pope Francis, Sunita Narain, Anote Tong, John Kerry, Elon Musk, Alejandro Inarritu, Piers Sellers, lan Johan Rockström
Filem punika cumawis kanthi gratis ing internèt, kados ta ingkang dipun-giyaraken déning National Geographic Channel wonten 171 nagari lan stasiyun tivi nasional Filem punika sampun kapertal ing 45 basa, ndadosaken gampil anggènipun sami mirsani kagemipun para pamirsa ingkang mboten saget basa Inggris
"Before the Flood" sampun kapirsani déning 2 yuta pamirsa
Musik pangiring kanggé filem punika dipunarahaken lan diparagaaken déning Mogwai, Trent Reznor, Atticus Ross, lan Gustavo Santaolalla.
The Missing (filem) The Missing inggih punika filem sandhiwara thriller saking Amérikah Sarékat ingkang dipundamel ing taun 2003
Filem punika dipunsutradarani Ron Howard, dhedhasar skénario anggitanipun Ken Kaufman, dipunangkat saking novèl pakaryanipun Thomas Eidson ingkang dipunbabar taun 1996 sesirah "The Last Ride"
Para juru paraga ingkang dadi paraga ing filem punika antawisipun Tommy Lee Jones, Cate Blanchett, Evan Rachel Wood, Jenna Boyd, Aaron Eckhart, lanVal Kilmer
Filem punika nggambaraken wekdal kawuri taun 1885 ing New Mexico Territory kanthi wicantenan ngagem basa Apache déning para paraga, ingkang sadèrèngipun sampun gladhèn bebasan
Revolution Studios, Imagine Entertainment, lan Daniel Ostroff Productions minangka pandamel filem punika masrahaken dhumateng Columbia Pictures minangka juru dum
Filem punika cekap nampi pangalembana, ketawis saking 58% pamirsa ngremi, kados ingkang kacathet déning Rotten Tomatoes
Filem "The Missing" saged dipuntampi déning para wargi asli Amérikah Sarékat, awit saking medalipun wicantenan ingkang ngagem basa Apache kanthi prayogi
Juru paraga kados ta Tommy Lee Jones, Jay Tavare, Simon R
Baker, lan sanèsipun sampun gladhèn basa dhialèk sadèrèngipun pandamelan filem
Tavare ingkang kacathet minangka salah satunggalipun antawisipun 300 tiyang ingkang taksih saged ngendikan kanthi dhialèk Chiricahua, salajengipun dipunsuwun mbiyantu filem punika
"The Missing" kasil ngempalaken arta dumugi $27 yuta saking saklebetipun nagari, lan $11.4 yuta saking manca nagari, kanthi gunggung ngancik $38.4 yuta.
Race (filem) Race inggih punika filem sandhiwara lelakon olahragawan saking Amérikah Sarékat ingkang dipundamel ing taun 2016 ingkang nyariyosaken babagan atlèt saking Afrika, Jesse Owens
Owen kasil mecahaken rekor sekawan medali emas salebetipun Olimpiade Mangsa Katiga taun 1936 ing Berlin, Jerman
Filem punika dipunsutradarani Stephen Hopkins, dhedhasar skénario anggitanipun Joe Shrapnel lan Anna Waterhouse
Para juru paraga ingkang kadhapuk maragani filem punika antawisipun Stephan James minangka Owens, dipunsengkuyung déning Jason Sudeikis, Jeremy Irons, William Hurt lan Carice van Houten
Pandamelan filem "Race" kawiwitan ing tanggal 24 Juli 2014, mundhut papan panggènan wonten Montreal, Kanada
Entertainment One mbabar filem punika kanthi mirunggan kanggé para pamirsa ing Kanada, Focus Features mbabar wonten ing Amérikah Sarékat ing 19 Fèbruari 2016, Eagle Pictures mbabar ing Italia surya 31 Maret 2016, lan SquareOne Entertainment mbabar ing Jerman tanggal 5 Mèi 2016
Filem punika saèstu dipunsengkuyung déning kulawarginipun Owens, inggih punika Jesse Owens Foundation, Jesse Owens Trust lan Luminary Group
John Boyega sadèrèngipun katetepaken badhé maragani minangka Owens, nanging mboten èstu amargi kadhung sampun kadhapuk maragani filem ""
Lajeng dipun-gantos déning Stephan James
Filem "Race" kasil ngempalaken arta dumugi $19.1 yuta saking Amérika Lèr, lan $5.7 yuta saking nagari sanèsipun, kanthi gunggung arta ngancik $24.8 yuta
Tanggal 1 Oktober 2014, sajatosipun Focus Features netepaken wanci pambabaran filem ing tanggal 8 April 2016
Nanging ing wulan Agustus 2015 wonten pangéwahan dados tanggal 19 Fèbruari 2016.
What Women Want What Women Want inggih punika filem sandhiwara romantis kemidhi fantasi saking Amérikah Sarékat ingkang kadamel ing taun 2000
Filem punika dipunsutradarani Nancy Meyers, dhedhasar skénario anggitanipun Josh Goldsmith, Cathy Yuspa, lan Diane Drake
Ingkang maragani filem kanthi wragad $70 yuta, punika antawisipun Mel Gibson lan Helen Hunt
"What Women Want" dipunbabar kanthi sesarengan ing tanggal 15 Dhésèmber 2000 déning Paramount Pictures, lan kalebet filem ingkang suksès miturut box office, kanthi ngempalaken arta dumugi US$182,811,707 saking salebetipun nagari, lan $374,111,707 gunggung sadonya
Kaca pambiji Rotten Tomatoes maringi biji dhumateng filem punika angka 54%, dhedhasar pratélanipun 121 juru kritik, kanthi rata-rata karemenan ngancik angka 5.7 dumugi 10
Awit saking kaprigelanipun maragani minangka Nick Marshall, Gibson mlebet nominasi wonten Golden Globe Award lumantar Kategori Juru Paraga Paling Sae – Motion Picture Musical or Comedy lan Blockbuster Entertainment Award lumantar Kategori Paraga Paling Dipunremeni-Comedy/Romance
Hunt salajengipun nampi bebungah lumantar kategori Juru Paraga Wanita Paling Dipunremeni-Kumedhi Romantis, sawatawis Mark Feuerstein lan Marisa Tomei kekalihipun sami mlebet nominasi lumantar kategori Juru Paraga Panyengkuyung Paling Sae
Filem punika ugi nglumantaraken Tomei nampi bebungah Satellite Award ing katégor Juru Paraga Wanita Panyengkuyung Paling Sae – Motion Picture, wondéné Ashley Johnson mlebet nominasi wonten Bebungah Kanggé Seniman Nèm
Awit saking pakaryanipun awujud musik pangiring filem, juru musik Alan Silvestri nampi bebungah ASCAP Award for Top Box Office Films, mlebet nominasi wonten Saturn Award ing kategori "Filem Fantasi Paling Sae" saking Academy of Science Fiction, Fantasy & Horror Films, USA
Filem punika ugi nampi bebungah saking Bogey Award wonten Platin saking Bogey Awards, Germany
Ugi mlebet nominasi lumntar kétegori Pamilihan Paraga Paling SAe, Kumedhi saking The Casting Society of America, USA
Golden Screen Award ingkang dipuncakaken wonten Jerman ugi maringi bebungah dhumateng filem punika
Ing taun 2009 kaca "Pajiba" ngemot satunggal artikel ingkang mratélakaken bilih juru damel lan panganggit skénario Peter Chiarelli saweg nyawisaken panyeratan kanggé filem candhakan saking "What Men Want"
Piyambakipun ugi ngendika bilih Cameron Diaz badhé kadhapuk minangka juru paraga wanita utama
Dumugi taun 2015 dèrèng wonten pawartos malih ngéngingi rancangan proyek filem punika
Setunggalipun filem damelan ambal filem punika saking Tiongkok, dipunsutradarani Chen Daming, kanthi juru paraga Andy Lau lan Gong Li dipunbabar ing taun 2011.
Filem punika dipunsutradarani Shaji Kailas, dhedhasar skénario anggitanipun Renji Panicker
Para juru paraga ingkang didhapuk minangka paragan ing filem punika antawisipun Mammootty, Suresh Gopi, Saikumar, Janardhanan, lan Samvrutha Sunil
Filem punika awujud candhakan saking filem sadèrèngipun, sesirah "Commissioner" ingkang kababar taun 1994 lan "The King" ingkang kababar ing taun 1995
Play House Entertainments mbabar filem punika kanthi sesarengan ing tanggal 23 Maret 2012
Wonten kalih prabédan antawisipun "The King" lan "Commissioner", ingkang dipunparagani Mammootty lan Suresh Gopi taun 1995 lan 1994
Filem punika kasil nampi kasuksèsan salebetipun box office rikala samanten
Nanging, filem damelan taun 2012 "The King and the Commissioner" awujud filem ingkang dipunangkat lan kalajengaken saking kekalih filem wau
Kajawi punika, para paraga priya ing kekalih filem ugi nyawiji kaliyan Renji Panicker minangka panganggit skénario
Filem damelan taun 2012 mratandhani minangka pakaryan kaping sekawan saking Mammootty lan lan kaping sedasa saking Suresh Gopi
Kalebet mratandhani wangsulipun malih Shaji Kailas-Renji Panicker ingkang naté pepisahan dangunipun 16 taun
Awit pramula, filem punika sampun kalapuraken nampi kasuksèsan katandhing film ke-tiga "The King", "Commissioner", dan sequel "Bharathchandran I.P.S." tauun 1995, 1994, dan 2005
Pamundhutan gambar kawiwitan ing Trivandrum tanggal 6 Juni 2011
Mammootty nyawiji wonten filem punika nalika tanggal 13 Juni
Sasampunipun wonten Trivandrum, pamundhutan gambar kalajengaken wonten Kochi lan ing Delhi
Tumrap filem punika, "Rediff.com" maringi biji saking bintang 2 dumugi 5
"IndiaGlitz" mratélakaken bilih filem punika pikantuk paremenan saking pamirsa kanthi biji 5 dumugi 10
Filem punika sampun cekap nyembadani kekajengan para pamirsa, nanging mboten patos saé tumrapipun pangempalan arta saking pambabaran.
Jungle Shuffle Jungle Shuffle inggih punika filem animasi komputer 3D saking Koréa Kidul-Meksiko-Kolombia ingkang dipundamel ing taun 2014
Filem punika dipunsutradarani Taedong Park lan Mauricio De la Orta, dhedhasar skénario anggitanipun Mauricio De la Orta, Johnny Hartmann, Jean Dubois Morfin, Jean Dubois Renaud, Brad Schreiber, dan Zach Strauss
Filem punika nyariyosaken babagan sakempalan coati ingkang manggèn wonten alas udan Meksiko
Para juru paraga ingkang dipundhapuk kanggé nyulih swanten filem punika antawisipun Drake Bell, Rob Schneider, Alicia Silverstone, lan Tom Arnold
"Jungle Shuffle" dipunbabar kanthi sesarengan kanggé sagung pamirsa Koréa Kidul ing tanggal 2 Oktober 2014 lan ing Amérikah Sarékat lumantar direct-to-DVD, ing tanggal 10 Maret 2015.
Aspidimorpha miliaris Aspidimorpha miliaris ya iku salah siji spésiès kumbang kang kalebu kulawarga Chrysomelidae
Jeneng génus asring salah diéja "Aspidomorpha" amarga owahan éjaan kang kurang pener nalika taun 1848
spésiès iki dawané udakara 15mm
Larvané lumrahé nggrombol ana ing tetuwuhan kekangkungan, mligi ing krangkungan lan bisa bebayani tumrapé tuwuhan
"Aspidimorpha miliaris" asring nggrombol bebarengan karo spésiès liya saka génus "Aspidimorpha"
Awaké bisa dicirèni saka geger kang warna putih buthek, tutul-tutul ireng ing suwiwiné, lan garis jingga ing antarané suwiwi kiwa-tengen
"Aspidimorpha miliaris" asring tinemu ing Asia Kidul Wétan lan India
Aspidimorpha sanctaecrucis Aspidimorpha sanctaecrucis yaiku salah siji spésiès kumbang kang kalebu kulawarga Chrysomelidae
Asring karan "kumbang mas-masan" amarga suwiwiné kang gilap warna emas
spésiès iki dawané udakara 14mm
Larvané lumrahé nggrombol ana ing tetuwuhan kekangkungan, mligi ing krangkungan
"Aspidimorpha sanctaecrucis" asring nggrombol bebarengan karo spésiès liya saka génus "Aspidimorpha"
Awaké bisa dicirèni saka geger kang wernané emas
Nalika isih wujud larva, "A
sanctaecrucis" duwé prilaku kang séjé tinimbang kumbang liyané
Nalikané larva ganti kulit, eksuvia (kulit awak) kang coplok tetep nèmplèk ana ing "furca", yaiku wewangunan cawang kang ana ing pérangan anus
Eksuvia kang garing campur tetaine larva mbentuk rambut-rambut kaku kang migunani kanggo ngusir utawa nyarurupa marang predhator
"Aspidimorpha sanctaecrucis" tinemu ing Asia Kidul Wétan (Myanmar, Thailand, Kamboja, Vietnam, Indonesia), China lan India.
Charidotella sexpunctata Charidotella sexpunctata ya iku salah siji spésiès kumbang kang kalebu kulawarga Chrysomelidae
Kumbang iki asli saka Amérika
Kumbang iki mangan godhong Ipomoea
Spésiès iki dawané udakara 5-7mm
Warna suwiwiné soklat semu abang kang mèmper emas, kanthi titik-titik cilik warna ireng saéngga asring dijenengi kumbang emas
Werna kumbang iki bisa malih soklat semu abang nalika keganggu, uga nalikané kawin
Babon "Charidotella sexpunctata" sèlèh endhog ing watang lan godhong sisih ngisor saka tuwuhan kang dadi inangé
Banjur netes dadi larva sawusé watara 5-10 dina
Sawusé umur 2-3 minggu, larva banjur malih dadi enthung kang warna soklat lan cringit-cringit eri, sawusé 1-2 minggu banjur malih dadi kumbang diwasa
Kumbang iki duwé loro subspésiès ya iku, ssp
Trigoniulus corallinus Trigoniulus corallinus ya iku spésiès luwing kang lumrah tinemu ing wewengkon Indo-Malaya kalebu India, Sri Lanka, Cina, Myanmar, Thailand, Viètnam, Malaysia, Singapura lan lumrahé Indonesia
Uga tinemu ing Fiji lan Tanzania, Asia Kidul lan Karibia minangka spésiès kang neka
Luwing manggon ing papan kang rada teles, kayu gapuk lan tetuwuhan kang bosok
Asring tinemu ing tumpukan gegodhongan ing kebon lan sawah.Genom "T
corallinus" nembé diurutaké ing taun 2015, kang pisanan kanggoné jinis luwing
Kéwan iki kalebu nokturnal.
Walang "Atractomorpha crenulata" anggota saka génus "Atractomorpha", saka kulawarga "Pyrgomorphidae"
Johan Christian Fabricius ,ing buku "Supplementum Entomologiae Systematicae" taun 1793, nyathet walang iki kanthi jeneng "Truxalis crenulatus", banjur mau "A
crenulata crenulata" déning William Forsell Kirby nalika taun 1910
crenulata" dadi jeneng binominalé , kang diwedharaké déning Henri Louis Frédéric de Saussure ing taun 1862
Kéwan iki duwèni 3 sub spésiès, ya iku: Wedharan
crenulata" duwé awak warna ijo, kanthi suwiwi semu abang
Ukurané sedheng miturut racaké walang
crenulata" sumebar ing India, Bangladès, Sumatra, Sri Lanka lan Viètnam kidul
Kevan duwé panemu manawa walang "Atractomorpha similis" kang tinemu ing pulo-pulo Sundha cilik sajatiné kalebu "A
Mi walang Walang lumrahé dadi ama kang dipaténi supaya ora ngrusak tuwuhan,nanging béda karo masarakat Kabupatèn Gunungkidul, Daerah Istimewa Yogyakarta
Ing laladan iki walang bisa diolah dadi panganan énak lan payu didol Rp 25.000 saben renténg
Tuladhané ing Kacamatan Paliyan, Kabupatèn Gunungkidul
Gunung kidul kalebu laladan kang gersang amarga wewengkoné kabèh ana ing perbukitan karst
Ing Gunungkidul akèh tinemu walang, kaya ta walang kayu lan walang sawah
Walang kayu bisa tinemu sawayah-wayah, nanging walang sawah lumrahé tinemu ing wayah udan
Walang sawah dadi ama kang ngrusak pari
Lumrahé walang digawé panganan kaya ta walang goreng, walang bacem
Nanging walang uga bisa digawé mi
Walang bisa kaolah dadi mi teles
Carané mangan kaya mi ayam biyasa
Kajaba iku walang uga bisa diolah dadi mi liyané kang énak, nduwé gizi lan protéin, lan regané ora larang-larang banget
Mi walang nduwé kaluwihan tinimbang mi liyané
Mi walang ngandhut protéin kang luwih akèh tinimbang mi saka bahan liyané
Rasa saka walang kang khas lan mi walang kang jarang tinemu uga dadi kawigatén saka masarakat kang seneng mangan mi
Mi iki dadi panganan khas Gunungkidul
Mi walang uga ngundhakaké aji ékonomi walang, saéngga dadi mata pencaharian masarakat ing Gunungkidul
Tuladhané dadi pemburu lan tukang ngolah walang
Walang kayu lan walang sawah rasané padha nanging ukurané béda
Bahan-bahan kang dibutuhaké ya iku trigu, uyah, endhog, lenga goréng, natrium karbonat
Carané, walang kang akéhé 2,5 kg dikumbah nganti resik, lar lan kotorané dibuwang, banjur diblénder
Campur walang kang wis diblender karo glepung trigu kang akèhé 10 kg nganggo mesin pengaduk banjur ditambah endhog kang cacahé 5
Banjur diudheg lan dicampur larutan uyah lan soda
Banjur dilebokaké ing mesin penggiling mi
Protéin saka mi walang luwih akèh yèn dibandingaké karo mi urang windu, ya iku 17,922 lan 9,846 persèn
Protein kalebu zat kang wigati kanggo awak, amarga yèn kekurangan bisa njalari lelara marasmus lan kwashiokor.
Walang sangit Walang sangit ("Leptocorisa oratorius" , (Hemiptera:Alydidae); syn
"Leptocorisa acuta") ya iku kéwan gegremetan kang dadi ama kang wigati tumrap wong tani, mligi ing tuwuhan pari ing Indonésia
Walang iki karan: kungkang (Sunda), pianggang (Sumatera), lan tenang (Madura)
Kéwan iki gampang dititèni saka awaké kang dawa watara 2 cm, wernané soklat semu klawu lan duwé tlalé kang karan "proboscis" kanggo ngisep sarining tetuwuhan
Walang sangit kalebu ordho Hemiptera, ya iku bangsané kepik sajati
Walang sangit ngisep sarining tuwuhan ing gagang kembang lan pari nom sawisé mekatak
Manawa kaserang walang sangit, tuwuhan banjur kurang dat hara, malih kuning klorosis lan sabanjuré dadi ilang kekuwatané
Jeneng "sangit" kajupuk saka ambu kéwan iki nalika keganggu, sanajan gegremet liya saka Alydidae uga ngasilaké ganda kang saèmper
Walang sangit kalebu ama kang nyerang tuwuhan pari sawisé ngembang kanthi cara nyesep cuwèran lasé pari kang njalari ijèné pari dadi kopong
Ing Indonésia walang sangit dadi ama kang mbebayani tumrap tetanèn
Saka 100.000 walang sangit saben héktar bisa ngurangi kasil panèn nganti 25 %
Yèn saben 9 dhapuran pari ana 5 walang bisa ngurangi kasil 15 %
Kuwalitas gabah kang ditrajang walang sangit uga dadi èlèk
Walang sangit ngundhakaké Grain dis-coloration kang nggawé pari ora apik mutuné.
Valanga nigricornis Walang kayu, "Valanga nigricornis" ya iku jinis walang saka kulawarga Cyrthacanthacridinae sub kulawarga Acrididae
Diwedharaké déning ahli zoologi Jerman Hermann Burmeister taun 1838 nalika nemu kéwan iki ing Singapura
Walang kayu duwé ukuran kang manéka warna
Lanangé watara 45-55mm, déné wadoné 15–75 mm
Walang diwasa warna coklat semu kuning, kuning utawa ijo kanthi tenger ireng semu biru
Suwiwi mburi bisa kasawang nalika walang nembé mabur
Déné anakan walang kayu lumrahé warna ijo
Owah-owahan warna kedadèn nalika walang nom ganti kulit
Werna nalika diwasa lumrahé ngèmperi rupa karo papan uripé
Walang kayu sumebar ing Thailand sisih kidul, Malaysia, Indonesia lan Filipina
Walang kayu manggon ing alas, grumbul lan kebon, lan bisa dadi ama kang wigati ing kebon klapa sawit lan karèt
Lumrahé walang kayu mung urip sak turunan ing wektu setaun
Babon walang ngendhog cacah papat ing lemah kang teles
Sawusé netes, anak walang ganti kulit nganti ping 6-7 nganti dadi walang diwasa
Walang kayu kalebu kéwan diurnal, kang seneng dhédhé ing panasan